Joriy yil o‘tgan davrida 5 nafar o‘zbekistonlik sportchi qon tahlilida taqiqlangan modda borligi aniqlangan. Bu haqda Milliy antidoping agentligi direktori va mutasaddilari ishtirokida o‘tkazilgan matbuot anjumanida ma’lum qilindi. Matbuot anjumanida olti oylik faoliyat tahlili va istiqboldagi rejalar haqida ma’lumot berildi. Qayd etilishicha, 2023 yil 6 oyida jami 244 ta doping sinama olingan. 5 ta qon orqali doping sinamasi Turkiya maxsus laboratoriyaga tahlil uchun yuborilgan. ADAMS tizimiga 321 nafar sportchilar ro‘yxatdan o‘tkazilgan va monitoring qilib borilmoqda. Avstriya va Turkiya maxsus laboratoriyasi bilan doping sinamalarini o‘tkazish bo‘yicha shartnomalar imzolangan.